Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu korosti, että juutalaisten pitää antaa -
äänensä kuulua uhkien edessä, kuten ydinaseistetun Iranin.
Hizbollahin johtaja vaati Libanonin hallitusta -
estämään yhteistyössä Syyrian armeijan kanssa kovan linjan ryhmiä, -
jotka toimivat Libanonin ja Syyrian raja-alueilla.
Ranskan presidentti François Hollande tuomitsi -
250 juutalaisen haudan häpäisyn Koillis-Ranskassa.
USA:n Israelin-lähettiläs Dan Shapiro sanoi, -
että Israelin ja USA:n yhteistyö ja neuvonpito jatkuvat entiseen malliin -
hallitusten joistakin erimielisyyksistä huolimatta.
Shapiro puhui Tel Avivin yliopiston kansallisen turvallisuuden laitoksessa.
Hän korosti, että USA on sitoutunut estämään Irania saamasta ydinasetta.
USA:n entinen Israelin-lähettiläs Martin Indyk sanoi, -
että Israelin ja USA:n kriisi on vaarallinen kummallekin maalle -
ja USA:n intresseille Lähi-idässä.
Puheessaan yliopistokonferenssissa lähettiläs Indyk kysyi, -
mitä Israel hyötyy pääministeri Netanjahun puheesta kongressissa.
Diplomaattien lausunnot seurasivat sitä, kun pääministeri Netanjahu -
ilmoitti pysyvänsä suunnitelmassa pitää puhe USA:n kongressissa.
Miksi menen Washingtoniin? Menen sinne, -
koska Israelin pääministerinä velvollisuuteni on tehdä kaikkeni -
estääkseni huonon sopimuksen, joka uhkaa Israelin valtion selviytymistä.
Tämänhetkinen ehdotus Iranille vaarantaisi Israelin.
Se päästäisi Iranin hankkimaan ensimmäisen ydinaseensa -
niin lyhyessä ajassa, että sitä on mahdoton hyväksyä.
Iran saisi rakentaa teollisen kyvyn rikastaa uraania, -
joka tuottaisi polttoainetta monille pommeille tulevina vuosina.
Hallitus, joka vaatii avoimesti Israelin tuhoa, -
saisi siten vihdoinkin keinon toteuttaa kansanmurha-aikeensa.
Huomatkaa, en vastusta kaikkia sopimuksia Iranin kanssa.
Vastustan huonoa sopimusta Iranin kanssa.
Uskon, että tämä on erittäin huono sopimus.
En varsinkaan vastusta neuvotteluja. Päinvastoin.
Millään muulla maalla kuin Israelilla ei ole suurempaa intressiä -
saada Iranin ydinohjelman kysymys ratkaistua rauhanomaisesti.
Nykyinen ehdotus ei ratkaise ongelmaa.
Se kasvattaa ja pahentaa ongelmaa.
Se antaa Iranille tien tulla ydinasevallaksi.
Siksi on hyvin tärkeää puhua tästä asiasta Washingtonissa.
Netanjahu korosti puheessaan amerikkalaisille juutalaisjohtajille -
konferenssissa Jerusalemissa, että juutalaisten pitää antaa -
äänensä kuulua eksistentiaalisten uhkien edessä.
Sionismin koko tarkoitus on se, -
että juutalaiset eivät enää olisi sivustakatsojia, -
kun tehdään päätöksiä, jotka määrittävät kohtalomme.
Muistakaa, olimme kerran voimattomia.
Olimme kerran äänettömiä.
Emme voineet edes puhua omasta puolestamme.
No, nyt me voimme ja nyt me teemme sen.
Libanonilaisen islamistisen Hizbollahin johtaja vaati Libanonin hallitusta -
estämään yhteistyössä Syyrian armeijan kanssa kovan linjan ryhmiä, -
jotka toimivat Libanonin ja Syyrian rajalla.
Hassan Nasrallah on Syyrian presidentti Assadin liittolainen -
ja Israelin arkkivihollinen. Hänestä on tärkeää toimia -
ennen kuin lumi vuorilla sulaa ja päästää militantit liikkumaan vapaasti.
Kutsun Libanonin armeijaa ja Syyrian arabialaista armeijaa yhteistyöhön -
ennen kuin lumi sulaa Libanonin itäisessä vuoristossa.
Kutsun Libanonin ja Syyrian hallituksia tekemään yhteistyötä -
pakolaisasiassa ja turvallisuudessa.
Vaara on nyt paljon suurempi -
kuin puolueet, lahkot ja uskonnollinen laskelmointi.
Kutsumme myös laatimaan yleiskatsauksen tästä asiasta.
Syyrian nelivuotinen konflikti on YK:n mukaan vaatinut yli 200 000 henkeä.
Väkivaltaisuudet ovat levinneet myös Libanoniin -
ja syventäneet poliittisia kuiluja.
Monet Libanonin taistelijat kuuluvat Hizbollahiin.
He ovat sotineet konfliktin vasta- puolilla pahentaen lahkojen jännitteitä.
Islamistinen Hizbollah on vahvistanut, että sillä on jäseniä myös Irakissa -
auttamassa Irakin hallitusta taistelussa ISIL-järjestöä vastaan.
Israel valvoo tarkkaan sekä Syyrian että Libanonin tilannetta.
Asiantuntijat ovat varoittaneet, että Libanonin epävakaus voi vaarantaa -
Israelin suhteellisen rauhan Syyrian konfliktin aikana.
Egyptin presidentti al-Sisi vaati YK:ta laatimaan päätöslauselman, -
joka antaisi kansainväliselle liittoumalle mandaatin -
puuttua Libyan tilanteeseen.
Tätä ennen Egypti pommitti ISILin kohteita Libyassa.
Muuta vaihtoehtoa ei ole, -
kun otetaan huomioon libyalaisten ja Libyan hallituksen sopimus, -
ja se, että he ovat pyytäneet meitä toimimaan.
Sunnuntaina ISIL julkaisi videon, -
jossa 21 egyptiläistä kristittyä mestattiin.
Se veti Egyptin konfliktiin länsirajansa toiselle puolen ja herätti huolta siitä,
että Syyriassa, Irakissa ja Siinailla toimivat islamistikapinalliset -
levittävät vaikutustaan laajemmalle.
Vuonna 2011 käytiin Libyan sota, -
jossa eurooppalaiset valtiot kuuluivat kansainväliseen liittoumaan, -
joka tuki vallasta syöstyn entisen johtajan Gaddafin joukkoja.
Al-Sisi sanoi, että tehtävää ei ole saatettu päätökseen.
Se mitä Libyassa tapahtuu, voi muuttaa Libyan kasvualustaksi, -
joka uhkaa koko seutua, ei ainoastaan Egyptiä.
Egyptin, Välimeren valtioiden ja Euroopan -
täytyy käsitellä tämä ongelma, koska tehtävää ei suoritettu.
Eurooppalaiset ystävämme eivät vieneet sitä päätökseen.
Me hylkäsimme libyalaiset äärimilitanttien vangeiksi.
Al-Sisi vaati miliisejä luovuttamaan aseensa mutta kehotti -
varustamaan aseilla Libyan kansain- välisesti tunnustettua hallitusta, -
joka siirtyi itäiseen Tobrukiin kilpai- lijoiden kaapattua vallan Tripolissa.
Ranskan presidentti Hollande tuomitsi -
250 juutalaisen haudan häpäisyn Koillis-Ranskassa.
Hän sanoi tapauksen loukkaavan kaikkia uskontoja -
käydessään hautausmaalla uskonnollisten johtajien kanssa.
Viisi nuorta pidätettiin hautojen häpäisyyn liittyen.
Rikostutkimus avattiin, kun vahingot havaittiin.
Häväistys on loukkaus kaikille uskonnoille -
ja tahraa Ranskan tasavallan imagon.
Lyhyessä puheessa hautausmaalla Hollande vahvisti -
Ranskan tahdon puolustaa Ranskan juutalaisyhteisöä.
Pidätetyt nuoret ovat iältään 15―17-vuotiaita.
He asuvat siellä päin ja kuuluvat perheisiin, -
jotka eivät syyttäjän mukaan aiheuta erityisiä ongelmia.
Oikeus kertoo, mikä on tietämättömyyttä, -
mikä oppimattomuutta ja mikä suvaitsemattomuutta, -
mutta vahinko on jo tehty.
Sunnuntaina pääministeri Netanjahu sanoi, että sellaiset iskut jatkunevat -
ja että Israel ottaa vastaan Euroopasta Israeliin muuttavia juutalaisia.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen